Ընկերության գործառնական տնօրեն Գոռ Գրիգորյանը «Հետք»-ի հետ զրույցում մանրամասնեց, որ վերջին 5 տարիների ընթացքում հանրապետությունում ջրմատակարարման նման վթար չէր գրանցվել: Նրա փոխանցմամբ՝ Երևանի վարչական շրջաններում անկանոն ջրանջատումները պայամանավորված են «Արարատյան» պոմպակայանի և ջրատար համակարգի վթարներով: Այսինքն՝ վթարվել է 1000 մմ տրամագծով պոմպակայանից դեպի քաղաք սպասարկող խողովակաշարը: